Държавен вестник, бр. 7, 2026 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  7
В своята работа използва основни цифрови устройства и приложения за отчет и контрол 
на параметри, свързани с функционирането на машините и изпълнението на технологичните 
операции. Работи със системи за навигация и електронно позициониране, проследява данни от 
бордови дисплеи и сензори и прилага базови умения за въвеждане и извеждане на информация в 
електронна среда. Използва терминали, контролни панели и програмирани механизми, 
необходими за управлението на съвременната земеделска и животновъдна техника. Прилага 
инструкции за настройка и използване на автоматизирани системи, интегрирани в 
селскостопанското оборудване, като спазва техническите и безопасните изисквания за работа с 
цифровизирани системи. 
Познава и спазва правилата за техника на безопасност, здравословни и безопасни условия 
на труд, пожарна и аварийна безопасност, както и правилата при работа с машини, двигатели, 
електрическо и електронно оборудване. Използва лични предпазни средства, разпознава и 
прилага предупредителни и указателни знаци съгласно нормативната уредба.  
Работната среда включва работа в земеделски площи, оранжерии и в сгради и места, 
използвани за отглеждане на животни, като условията на труд могат да бъдат свързани с шум, 
прах, влага и физическо натоварване.  
Работното време е съобразено с организацията на технологичните процеси в 
растениевъдството и животновъдството. 
Лицето носи отговорност за правилното изпълнение на възложените дейности, за 
състоянието на обслужваната техника и оборудване, както и за спазването на изискванията за 
безопасност 
при 
работа. 
Работи 
самостоятелно 
или 
под 
ръководството 
на 
по-
висококвалифициран персонал, като изпълнява поставени задачи в съответствие с 
технологичните инструкции и производствения график. 
 
2.2. Трета степен на професионална квалификация по професията  
Лицето, придобило трета степен на професионална квалификация по професията 
„Механизация и цифровизация в аграрния сектор“, извършва дейности по подготовка, 
организиране и управление на механизирани процеси в растениевъдството и животновъдството. 
Работи с трактори, самоходни шасита, почвообработващи машини, машини за сеитба, машини за 
торене, машини за пръскане, комбайни и машини за следжътвена обработка на селскостопанска 
продукция. Участва в комплектуването и настройката на машинно-тракторни агрегати и следи за 
тяхната правилна експлоатация. 
Извършва диагностика, техническо обслужване и ремонт на двигатели с вътрешно горене, 
възли и системи за охлаждане, горивоподаване, смазване, въздушно подаване, както и на 
електрическо и електронно оборудване. Познава видовете съединения, предавки, измервателни 
уреди и инструменти за ремонт и поддръжка. Използва техническа, конструктивна и 
технологична документация, както и цифрови системи за управление и контрол на 
селскостопанска техника. Настройва параметри на работа чрез бордови дисплеи, терминали и 
сензори. 
Планира, организира, проследява и извършва агротехнически дейности – обработка на 
почвата, сеитба, торене, пръскане и прибиране на продукция, в съответствие с технологичните 
изисквания и агротехническия календар. Прилага технологии за почвозащита и прецизно 
земеделие чрез използване на навигационни системи, автоматизирани механизми, софтуер за